
Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS SUDĖTIES IR NUOSTATŲ PAVIRTINIMO

2023 m. _________d. Nr. T-____
Šiauliai

Vadovaudamasi Lietuvos Respublikos vietos savivaldos įstatymo 7 straipsnio 33 punktu, 15 straipsnio 2 dalies 4 punktu ir 4 dalimi, Lietuvos Respublikos civilinio kodekso 2.10¹ straipsniu, Lietuvos Respublikos Vyriausybės 2015 m. spalio 26 d. nutarimu Nr. 1123 „Dėl Neveiksnių asmenų būklės peržiūrėjimo komisijų pavyzdinių nuostatų patvirtinimo“ ir esant Olgos Rimovskajos, Ritos Šukienės ir Edvardo Kuviko rašytiniams sutikimams, Šiaulių miesto savivaldybės taryba nusprendžia:
. Sudaryti Šiaulių miesto savivaldybės 2023–2027 metų kadencijos laikotarpiui tokios sudėties Šiaulių miesto savivaldybės neveiksnių asmenų būklės peržiūrėjimo komisiją:
. Kristina Strupienė – laikinai einanti Šiaulių miesto savivaldybės administracijos Sveikatos skyriaus savivaldybės gydytojos (vedėjos) pareigas (komisijos pirmininkė);
. Edvardas Kuvikas – Lietuvos žmogaus teisių gynimo asociacijos komiteto narys, Šiaurės Lietuvos žmogaus teisių atstovybės vadovas;
. Jūratė Prielaidienė – Šiaulių miesto savivaldybės administracijos Teisės skyriaus vyriausioji specialistė;
. Olga Rimovskaja – UAB Šiaulių Psichikos sveikatos centro direktorė;
. Rita Šukienė – viešosios įstaigos Dainų pirminės sveikatos priežiūros centro Psichikos sveikatos centro socialinė darbuotoja.
. Patvirtinti Šiaulių miesto savivaldybės neveiksnių asmenų būklės peržiūrėjimo komisijos nuostatus (pridedama).
. Pavesti Šiaulių miesto savivaldybės administracijos direktoriui paskirti Šiaulių miesto savivaldybės neveiksnių asmenų būklės peržiūrėjimo komisijos sekretorių.
. Nurodyti, kad Šiaulių miesto savivaldybės administracijos darbuotojo nesant darbe, jo pareigas Komisijoje eina ir balso teisę turi jį pavaduojantis asmuo, jeigu pavadavimas įformintas Šiaulių miesto savivaldybės administracijos direktoriaus įsakymu.
. Pripažinti netekusiu galios Šiaulių miesto savivaldybės tarybos 2017 m. vasario 10 d. sprendimą Nr. T-13 „Dėl Šiaulių miesto savivaldybės neveiksnių asmenų būklės peržiūrėjimo komisijos sudėties ir nuostatų patvirtinimo“ su visais pakeitimais ir papildymais.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

